|  |  |
| --- | --- |
|  | ПРОКУРАТУРА НА РЕПУБЛИКА БЪЛГАРИЯОКРЪЖНА ПРОКУРАТУРА - ПЕРНИК |

**УТВЪРЖДАВАМ,**

**АДМИНИСТРАТИВЕН РЪКОВОДИТЕЛ,**

**ОКРЪЖЕН ПРОКУРОР НА ОКРЪЖНА**

**ПРОКУРАТУРА – гр. ПЕРНИК: /п/**

**/ГАЛИНА АНТОВА/**

**ВЪТРЕШНИ ПРАВИЛА**

**ЗА ОРГАНИЗАЦИЯТА НА РАБОТАТА НА ПРОКУРОРСКИТЕ ПОМОЩНИЦИ**

**В ОКРЪЖНА ПРОКУРАТУРА – ПЕРНИК**

**Чл.1** Настоящите Правила за организацията на работата на прокурорските помощници в Окръжна прокуратура – Перник (Правилата) уреждат начина, по който се организира работата на съдебните служители на длъжност „прокурорски помощник“ в ОП-Перник, техните задължения и реда за тяхното назначаване.

**Чл.2** (1) Прокурорският помощник в Окръжна прокуратура – Перник се назначава от административния ръководител, окръжен прокурор, въз основа на издържан конкурс за съдебен служител на основание чл.343, ал.1 от ЗСВ, по реда предвиден в Правилника за администрацията на ПРБ и Кодекса на труда.

(2) Не се допуска преназначаване по реда на чл.343, ал.2 от ЗСВ от каквато и да е длъжност в администрацията на ПРБ на длъжност „прокурорски помощник“.

(3) За прокурорски помощник в Окръжна прокуратура - Перник се назначава лице което има само българско гражданство и:

1. има висше образование по специалността „право";
2. е преминало стажа по Закона за съдебната власт и е придобило юридическа правоспособност;
3. притежава необходимите нравствени и професионални качества, съответстващи на Кодекса за етично поведение на българските магистрати;
4. не е осъждано на лишаване от свобода за умишлено престъпление, независимо от реабилитацията;
5. не е дисциплинарно освободен от длъжност изборен член на ВСС за накърняване на престижа на съдебната власт;
6. не страда от психично заболяване;
7. познава нормативната уредба, регламентираща дейността и компетентността на длъжността;
8. притежава компютърна грамотност.

(4) За заемането на конкурсната длъжност не се изисква трудов стаж и професионален опит.

**Чл.3** (1) Прокурорският помощник подпомага Административния ръководител на Окръжна прокуратура - Перник, Заместник административните ръководители и прокурорите в Окръжна прокуратура - Перник в тяхната работа.

(2) На прокурорския помощник в Окръжна прокуратура - Перник, могат да бъдат възлагани дейности като:

* Изготвяне проекти на прокурорски актове ( актове по досъдебното производство, инстанционни актове, актове по изпълнение на наказанието, актове във връзка с международно правно сътрудничество и ЗЕЕЗА,, по ГСН, АСН и други;)
* изготвяне проекти на отговори на писма и сигнали;
* проучване, анализиране и обобщаване правната доктрина и съдебната практика по конкретни въпроси;
* изготвяне писмени становища по конкретни въпроси;
* участва в изготвянето на проекти за вътрешни актове - може да осъществява съгласуване и контрол по проекти на вътрешни актове;
* участване при изготвяне и обобщаване на всякакви видове статистически таблици, анализи и справки;
* участва в работни срещи, семинари, кнференции и други мероприятия;
* указване съдействие на съдебните служители в рамките на своята компетентност;
* изпълнява и други задачи, възложени му от Административния ръководител на Окръжна прокуратура - Перник, заместниците на Административния ръководител и прокурорите в Окръжна прокуратура - Перник.

**Чл.4.** Прокурорския помощник в Окръжна прокуратура - Перник се атестира и повишава в ранг по реда на Правилника за администрацията на ПРБ.

**Чл.5** (1) Прокурорският помощник носи отговорност за резултатите от изпълняваните от него функционални задължения.

(2) При изпълнение на възложените му задачи прокурорския помощник осъществява професионални контакти с магистрати и служители от Прокуратурата на РБ, както и с органи и организации в кръга на своите функционални задължения.

**Чл.6** (1) Прокурорския помощник изпълнява задълженията си възложени му с писмена резолюция от Административния ръководител на Окръжна прокуратура - гр. Перник, заместник административните ръководители и прокурорите от ОП - Перник.

(2) Прокурорския помощник води книга за отразяване на работата му, в която се описва всеки един проект на акт, справка или друга дейност изготвени от прокурорския помощник съобразно специфичните му служебни задължения по длъжностна характеристика и възложените допълнителни задачи от административния ръководител.

**Чл.7.** (1) Прокурорският помощник изпълнява възложените му задачи, в срока, определен от Административния ръководител, заместник административните ръководители и прокурорите от Окръжна прокуратура - Перник.

(2) Прокурорският помощник представя изготвените от него проекти на постановления, отговори на писма, становища и други на прокурора възложил му задачата в електронен вид, като упоменава къде и как е записан файла в компютърната мрежа на ОП - Перник и/или на хартиен носител.

**Чл.8.** (1) При изпълнение на възложените му задачи, прокурорският помощник носи отговорност за :

-изготвените проекти на документи, които е съставил;

- за спазване на законодателството на РБ, всички вътрешни правила, правилници, инструкции и заповеди, касаещи дейността на ПРБ.

**Чл.9.** Прокурорският помощник в ОП Перник подпомага дейността по предаване на документите в учрежденския архив, дейността по извършване на експертиза на неценни документи с изтекъл срок на съхранение, участва в постоянно действащата експертна комисия, назначена от административния ръководител на ОП Перник.

**Чл.10.** (1) Прокурорският помощник е длъжен да пази като служебна тайна сведенията, които са му станали известни в кръга на службата и засягат интересите на гражданите, юридическите лица, административните органи и държавата.

(2) Във връзка със служебната си дейност, прокурорският помощник няма право да дава правни съвети и мнения на страните, на процесуалните им пълномощници или на трети лица.

**Чл.11.** При изпълнение на служебните си задължения и в обществения живот прокурорския помощник трябва да има поведение съобразено с професионалната етика и да не накърнява престижа на съдебната власт.

ЗАКЛЮЧИТЕЛНИ РАЗПОРЕДБИ

**§.1**. Настоящите правила се издават на основание чл.246а, ал.З от Закона за съдебната власт /ДП бр. 1/2011 г., в сила от 04.01.2011г., последно изм.бр. 62 от 2016г. в сила от 09.08.2016г.

**§.2** Правилата влизат в сила от деня на утвърждаването и въвеждането им и се публикуват на интернет страницата на Окръжна прокуратура - Перник и на локалния интранет сайт на ОП-Перник, намиращ се на адрес: http://local.prb.bg

**§.3** Контрол по изпълнението на настоящите правила се осъществява от Административния ръководител - Окръжен прокурор на Окръжна прокуратура - Перник.

**§4**. Правилата влизат в сила от датата на утвърждаването им със Заповед на Административния ръководител на ОП - Перник.

Изготвил:

Съдебен администратор: /п/

/Йоана Стоянова/

Съгласувал: /п/

 Албена Стоилова – длъжностно лице, осъществяващо предварителен контрол за законосъобразност в ОП-Перник, съгл.Заповед № РД-04-283/17.06.2019г.